fkant-as-tt, imi i tewweḍ ɣer uxxam tger neɛma ɣur-s, tugi ad -tt-id-tẓed dɣa tewwet-itt ɣer lqaɛa terẓa-tt terra-asent-tt akken, imi i d-yewweḍ baba-tsent yenna-asent: «awimt-d a yessi acu ara nečč», tenṭeq-d tmeṭṭut-is tenna-as: «tassirt terrez fkant-tt teqcicin i tnuṭ-iw terẓa-ttid», yenna-as: «ihi tifrat-is ad uɣaleɣ ɣer udrar», argaz iruḥ yuɣal ɣer udrar, yeffeɣ-d ɣur-s lxelq-nni yenna-as: «tuɣaleḍ-d daɣen? fkiɣ-ak aḍebsi ulac, fkiɣ-ak tassirt ulac, i tura acu ara k-xedmeɣ?, tikelt-agi ad k-welheɣ ɣer uxxam n iwaɣzniwen lameɛna ḥader ad k-ččen, ddem-d ciṭuḥ ciṭuḥ n twiztin ffeɣ-d, acku aṭas n yimdanen i ččan».